《江上秋感》
宋代·房元龙

淘尽英雄气未平，西风触绪倍心惊。愁人发涌三千丈，国士胸吞十万兵。

杜老裁诗多慷慨，祖生击楫自纵横。芙蓉摇落哀鸿切，无那滔滔日夜声。

作者简介：房元龙，字乾甫，上元（今江苏南京）人。理宗景定二年（一二六一）进士，授怀远军节度判官。事见清嘉庆《江宁府志》卷二九、《金陵诗徵》卷八。